MIHAI MOLEȘAG

S-a născut la 24 octombrie 1951, în comuna Somova, județul Tulcea. Licențiat în psihologie, în prezent este profesor psihopedagog la Școala nr. 14, Tulcea. Este membru al Uniunii Epigramiștilor din România și președinte fondator al Clubului Umoriștilor Tulceni – „Haz”. Creațiile sale sunt cuprinse în peste 30 de culegeri și antologii de epigramă editate în România și Republica Moldova. A obținut numeroase premii la festivaluri naționale de creație umoristică: A publicat volumele : Epigrame pe … alese, Galați – 1996; Ironii necesare, Tulcea – 2002; Dialogări epigramatice, Tulcea – 2004.

DEŞTEPTAREA ROMÂNIEI

Eşti astăzi subiect de comentarii,

Română naţiune, scuză-mi tonul,

Dar cum să te deştepţi, când

demnitarii

Îţi sună deşteptarea… cu

trombonul!?

MARI PERSONALITĂȚI

La Iisus se-nchină creștinații,

Lui Mahomed păgânii se supun,

Pe Budha-l venerează alte nații

Iar dracul este substantiv …

comun.

IMAGINE

La pândă permanent, să ne

mănânce,

Străinii urmăresc, cu ochi

păgâni,

Penibila reformă la români

Şi excelenta formă la românce !

MODA LA NOI

Nu stabilesc vreun parametru,

Dar pe la noi, vorbind de straie,

Sunt multe pălării de fetru

Ce stau pe căpăţâni de paie

ÎN FAȚA URNEI ELECTORALE

Privind la urnă-s bucuros

Că-i bag pe toţi, la o adică,

În locu-acela-ntunecos,

Prin crăpătura aia mică.

SPECIFIC NAŢIONAL

Englezii au, precum se spune,

Sindromul vacilor nebune,

Pe când românul duce-n spate

Sindromul vacii încălţate.

CONSTATARE

Văzând, cu-aceiaşi ochelari,

Salarii mici şi preţuri mari,

Oftează omul şi îngână:

„Stăm prost cu optica română”.

POLITICIENII NOŞTRI

Actori de şcoală indigenă

Cu roluri bine definite

Ce intră simultan în scenă,

Dar joacă piese diferite.

ÎNDEMN

Cum nu ştii niciodată ce teaşteaptă,

Ca-n orice clipă să previi

impasul,

Fii, naţiune, permanent

deşteaptă,

Să nu te sperii când îţi sună

ceasul !

LA NEUROLOG

Când medicul îmi spune,

galanton,

Că am un intelect fără pereche,

Deduc că am un singur neuron

Și-acela, negreșit, e-ntr-o

ureche!

MĂSURI LUATE DE GUVERN

ÎMPOTRIVA OBEZITĂȚII

Spre a-ţi reduce din mâncare,

Să nu devii, cumva, rotund,

Guvernul ăsta e în stare

Să-ţi ia şi morcovul din fund!

AVATAR

Când șirul de nevoi nu se mai

curmă,

Poporul pașnic se transformă-n

turmă

Iar turma, huiduind în plină

stradă,

Transformă Parlamentul în …

cireadă!

POSIBIL

Păstorel aşa ar spune,

Cum îl ştiu mereu pe fază :

Fii deşteaptă, naţiune !

N-a spus nimeni să fii trează !

ROMANŢA CELOR TREI

RACHIURI

Pe trei cărări venind agale,

Trei gânduri triste-i dau de veste

Că-n cele trei căsuţe-n vale,

În prag l-aşteaptă trei neveste!

UNUI CORUPT

În luptă cu corupţia duşmană

Se-nclină demnitarul cu sfială;

L-ar mai servi cutia craniană

Dar i-a cedat coloana vertebrală.

UNUI TRIBUN PREA

ÎNFLĂCĂRAT

Nu că-ţi fac o apostrofă

Într-o falsă ditirambă,

Dar ai fi un tip cu stofă

Dacă nu te-ai da în stambă.

ALEŞII NOŞTRI

Ne promiteau imense binefaceri

Dar azi, loviţi complet de

amnezii,

Au transformat măreţele

prefaceri

În grandioase prefăcătorii.

Viorel Martin, membru USR, UZPR, UER

Contents